સ્ટેડિયમમાં માત્ર ભારતીય દર્શકો જ હતા. હિંદીમાં જ 'ચક દે ઇંડિયા' તથા 'જીતેગા ભઈ જીતેગા, ઇંડિયા જીતેગા' જેવા નારાઓથી સ્ટેડિયમ ગૂંજી ઉઠ્યું હતું.

ઓસ્ટ્રેલિયાના છેવાડાના વિસ્તારોમાંથી ભારતીયો આ મેચ જોવા પહોંચ્યા હતા. વિક્રમ ચઢ્ઢા નામના એક સજ્જન તો છેક તસ્માનિયાથી ખાસ આ મેચ જોવા માટે જ આવ્યા હતા. 

કેટલાક પ્રેક્ષકો કડક સુરક્ષાની વચ્ચે પણ સ્ટેડિયમમાં ઢોલ લાવવામાં સફળ રહ્યા હતા. ભારતીય ખેલાડી 'ડી' તરફ આગળ વધે કે ઢોલ વાગવા લાગતા.   

ગોલ્ડકોસ્ટમાં અનેક પાકિસ્તાની રહે છે, છતાંય સ્ટેડિયમમાં મને એક પણ પાકિસ્તાની ઝંડો નજરે પડ્યો ન હતો. સ્ટેડિયમની બહાર ટિકિટ ન મળવ થી હતાશ થયેલા અનેક ભારતીયો સાથે મુલાકાત થઈ. 

'એક ટિકિટનો મેળ થઈ રહેશે' તેવી આશાએ તેઓ સ્ટેડિયમ સુધી પહોંચ્યા હતા. 

પહેલા બે ક્વાર્ટરમાં ભારતે પાકિસ્તાન પર 2-0થી લીડ લઈ લીધી હતી. ત્યારે એવું લાગતું હતું કે ભારત આ મેચ ટેનિસ સ્કોરથી જીતશે. 

પરંતુ ત્રીજા ક્વાર્ટરમાં પાકિસ્તાને સુંદર પુનરાગમન કર્યું અને ભારતીય ખેલાડીઓ માત્ર લીડ જાળવી રાખવા માટે જ રમવા લાગ્યા હતા. 

તમને આ પણ વાંચવું ગમશે

ત્રીજા અને ચોથા ક્વાર્ટરમાં પાકિસ્તાન એટલી હદે ભારે પડ્યું હતું કે ભારતીય ખેલાડીઓ માત્ર બે વખત જ પાકિસ્તાની 'ડી'ની અંદર સુધી પહોંચી શક્યા હતા. 

એક રસપ્રદ વાત નજરે પડી હતી. મેચ દરમિયાન બંને દેશોના ખેલાડીઓ એકબીજા સાથે બૂમો પાડીને જ વાત કરતા હતા. 

વિશેષ કરીને ભારતના ગોલકિપર શ્રીજેશ તો ગોલ પોસ્ટ પરથી જ બૂમો પાડીને સાથીઓને નિર્દેશ આપતા હતા. 

મારી પાસે એએફપીના પત્રકાર સેલાઇન ટ્રમ્પે કહ્યું કે મેચના પરિણામ અંગે તો કોઈ શંકા નથી, પરંતુ એ જણાવો કે ભારતનો વિજય કેટલા ગોલથી થશે?

મેં કહ્યું કે 2-0 તો સેલાઇને કહ્યું 3-1. જોકે અમારા બંનેમાંથી કોઈ ખરું સાબિત ન થયું અને પાકિસ્તાને 2-2થી મેચ ડ્રો કરી લીધો. 

છેલ્લી સેકન્ડમાં હૂટર વાગ્યું ત્યારે ભારતીય ટીમ 2-1થી આગળ હતી. પરંતુ પાકિસ્તાને 'રેફરલ' માંગ્યું. જેનો તેમને લાભ મળ્યો. પાકિસ્તાનના અલી મુબશ્શરે ગોલ ફટકાર્યો.

મેં ભારતીય ટીમના કેપ્ટનને પૂછ્યું કે ભારતીય ટીમ છેલ્લી સેકન્ડ્સમાં કેમ ગોલ ચૂકી જાય છે? એમણે કહ્યું કે ના એવી વાત નથી. 

છેલ્લા છ મહિના દરમિયાન મેચની આખરી સેકન્ડ્સમાં અમે કોઈ ગોલ થવા દીધો હોય તેનું એક ઉદાહરણ તો દેખાડો. 

સાથે જ કેપ્ટને ઉમેર્યું કે જો ગોલ થયા હશે તો અમે પણ મેચની છેલ્લી અમુક સેકન્ડ્સમં ગોલ કર્યા પણ છે. 

0-2થી પાછળ... \n\nમને ઉપરના લેખ માટે સારું શીર્ષક આપો.
Commonwealth Diary : ભારતીય હોકી ટીમ છેલ્લી સેકન્ડમાં કેમ ગોલ ખાઈ જાય છે?